recursal/SuperWikiNEXT-32B huggingface dataset:
19 ஆம் நூற்றாண்டின் நடுப்பகுதியைச் சேர்ந்த மனிசாவைச் சேர்ந்த யெராக் கிளிம் தரைவிரிப்பு
 அலி டான்டோகன், கால்பந்து பயிற்சியாளர் மற்றும் மனிசாவின் முன்னாள் வீரர்
**மனிசா மாகாணம்** ( துருக்கியம்: Manisa ili ) என்பது மேற்கு துருக்கியில் உள்ள ஒரு மாகாணமாகும். இதன் அண்டை மாகாணங்களாக மேற்கில் இஸ்மீர், தெற்கில் அய்டன், தென்கிழக்கில் டெனிஸ்லி, கிழக்கே உசாக், வடகிழக்கில் கட்டாஹ்யா, வடக்கே பலகேசீர் உள்ளன. மனிசா நகரம் மாகாணத்தின் தலைநகரம் ஆகும். போக்குவரத்து குறியீடு 45 ஆகும்.

மாவட்டங்கள்
-----------

* அஹ்மத்லி
* அகிசர்
* அலசெஹிர்
* டெமிர்சி
* கோல்மர்மாரா
* கோர்டெஸ்
* கிர்காகாகஸ்
* கோப்பருபசி
* குலா
* சிகசடிலர்
* சாலிஹ்லி
* சரகால்
* சாருஹான்லே
* செலெண்டி
* சோமா
* துர்குட்லு
* யூனுசெம்ரே

காணத்தக்க தளங்கள்
-----------------

மனிசா நகருக்கு அருகிலுள்ள மவுண்ட் சிபிலஸ் தேசிய பூங்கா ( *ஸ்பில் டாஸ் மில்லி* பார்க் ) ஒரு செழிப்பான வனப்பகுதி ஆகும். இங்கு வெந்நீரூற்றுகள், நியோபின் கதையில் புகழ்பெற்ற "அழுகை பாறை" மற்றும் தாய்-தெய்வமான சைபெலினுக்கான இட்டைட்டு கால செதுக்கல் ஆகியவற்றைக் கொண்டுள்ளது. இந்த பூங்கா அதன் எல்லைக்குள் சுமார் 120 வகையான பூர்வீக தாவரங்களை கொண்டுள்ளது, குறிப்பாக காட்டு துலிப் உள்ளது. இந்த பூங்கா மலையேறுதல் மற்றும் முகாமிடுவதற்கான வாய்ப்புகளை வழங்குகிறது.

இன்றைய சாலிஹ்லி நகராட்சியில் உள்ள சர்திஸ், லிடியாவின் பண்டைய தலைநகராக இருந்தது. ஒரு காலத்தில் கிரீச்சு மன்னரால் ஆளப்பட்டது. அவர் செல்வத்திற்காக புகழ் பெற்றார். ஏராளமான பூகம்பங்களால், ஏற்பட்ட அழிவின் எச்சங்கள் பெரும்பாலும் உரோமானிய காலத்திலிருந்தே உள்ளன. ஆர்ட்டெமிஸ் கோவிலின் எச்சங்களும், மீட்டெடுக்கப்பட்ட உடற்பயிற்சிக் கூடமும் உள்ளன. இவை இந்த பண்டைய நகரத்தின் கடந்தகால சிறப்பை வெளிப்படுத்துகின்றன. 3 ஆம் நூற்றாண்டின் அற்புதமான யூத தொழிகைக் கூடம் பார்வையிடத்தக்கது. இது அக்காலத்திய மொசைக் கற்கள் மற்றும் கலைரீதியாக செதுக்கப்பட்ட வண்ண-கல் பலகைக போன்றவற்றைக் கொண்டுள்ளது.

பண்டைய நகரமான தியாதிரா (தற்போது அகிசர் என அழைக்கபடுகிறது) திருவெளிப்பாடு புத்தகத்தின் ஏழு தேவாலயங்களில் ஒன்றாகும். மேலும் பண்டைய நகரத்தின் எச்சங்கள் நகரத்தின் ஒரு பகுதியில் டெப் மெசார்லே (மலை கல்லறை) என்ற பகுதியில் காணப்படுகிறது. மிக சமீபத்தில், இது மாகாணத்தில் ஒரு முக்கியமான வணிக மையமாக மாறியுள்ளது.

ஏழு தேவாலயங்களில் ஒன்றான பண்டைய நகரமான பிலடெல்பியாவின் எச்சங்கள் தற்போதைய அலெஹீர் நகரில் காணப்படுகிறது. பைசண்டைன் தேவாலயத்தின் சில இடிபாடுகளைத் தவிர, பண்டைய நகரத்தின் இடதுபுறம் கொஞ்சம் உள்ளது.

யூன்ட் மலை (யுன்ட் டாஸ்) கிராமங்கள் மற்றும் கோர்டெஸ், குலா மற்றும் டெமிர்சி நகரங்கள் கிளிம்கள் எனப்படும் தரைவிரிப்புகளுக்கு பெயர் பெற்றவை. குலாவில் உள்ள வீடுகளும் உதுமானிய கட்டிடக்கலைக்கு உள்ளூர் எடுத்துக்காட்டுகள் ஆகும்.

கூடுதலாக, இப்பகுதி முழுவதும் பல வெந்நீரூற்றுகள் உள்ளன.

தொழில்துறை வளர்ச்சி அடிப்படையில் இந்த மாகாணம் மிகவும் வளர்ச்சியடைந்துள்ளது, குறிப்பாக மனிசா, துர்குட்லு, அகிசர் மற்றும் சாலிஹ்லி ஆகிய நான்கு பெரிய மையங்களில் தொழில்கள் குவிந்துள்ளன.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
**மகிந்து** (*Mahindu*) (ஆட்சி சுமார் 994-1015 பொ.ச.), **மகேந்திரன்** அல்லது **மகிந்திரன்** என்றும் அழைக்கப்படும் இவர், நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.

ஆட்சி
-----

மகிந்து தனது தந்தை விக்ரகபாலனுக்குப் பிறகு நாதுல்லாவின் அரியணையில் அமர்ந்தார். 

அஸ்திகுண்டி இராஷ்டிரகூட இளவரசர் தவாலாவின் பீஜப்பூர் கல்வெட்டின் படி, மகேந்திரன் என்ற ஆட்சியாளர் துர்லபராஜாவுக்கு எதிராக அவருக்கு உதவினார். வரலாற்றாளர் எப். கீல்ஹார்ன் இந்த மகேந்திரனை நாதுல்லாவின் மன்னன் மகிந்துவுடன் அடையாளம் காட்டினார். டி. ஆர். பண்டார்கர் துர்லபராஜாவை துர்லபராஜா சோலங்கியர் என்று அடையாளம் காட்டினார்.  இருப்பினும், இந்தக் கல்வெட்டு வெளியிடப்பட்டபோது துர்லபராஜா சோலங்கிய அரியணை ஏறவில்லை என்றும் துர்லபராஜாவை இரண்டாம் துர்லபராஜா என்றும் அடையாளம் காட்டினார். 

தவாலா மகிந்துவின் நெருங்கிய கூட்டாளியாக இருந்ததாகவும், பரமார மன்னன் முன்ஜாவுக்கு எதிராக அவருக்கு உதவியதாகவும் தெரிகிறது.

வாரிசுகள்
---------

மகிந்துவுக்குஅசுவபாலன் மற்றும் அனகில்லன் என்ற இரண்டு மகன்கள் இருந்தனர்.  இவருக்குப் பின் அசுவபாலன், அதற்குப் பின்னர் அசுவபாலனின் மகன் அகிலா ஆகியோர் ஆட்சிக்கு வந்தனர். அகிலாவுக்குப் பிறகு அனகில்லன் நாதுல்லாவின் அரியணையில் ஏறினார்.

சான்றுள்
--------

1. ↑  Dasharatha Sharma 1959, ப. 123.
2. ↑  R. B. Singh 1964, ப. 240.
3. ↑  Dasharatha Sharma 1959, ப. 124.
4. 1 2  R. B. Singh 1964, ப. 241.
5. ↑  R. B. Singh 1964, ப. 242.

### உசாத்துணை

* Asoke Kumar Majumdar (1956). *Chaulukyas of Gujarat*. Bharatiya Vidya Bhavan. இணையக் கணினி நூலக மையம்:4413150. .
* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* Krishna Narain Seth (1978). *The Growth of the Paramara Power in Malwa*. Progress. இணையக் கணினி நூலக மையம்:8931757. .
* Mahesh Singh (1984). *Bhoja Paramāra and His Times*. Bharatiya Vidya Prakashan. இணையக் கணினி நூலக மையம்:11786897. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**தூய மக்களாட்சி** என்றும் அழைக்கப்படும் **நேரடி மக்களாட்சி** என்பது, ஒரு வகை மக்களாட்சி முறையும், குடியியல் கோட்பாடும் ஆகும். இம்முறையில் இறைமை பங்குபற்ற விரும்பும் எல்லா மக்களையும் கொண்ட ஒரு அவையிடம் அளிக்கப்பட்டிருக்கும். இம் முறை பயன்படுத்தப்படும் விதத்தைப் பொறுத்து, இந்த அவை தீர்மானங்களை நிறைவேற்றுதல், சட்டங்களை ஆக்கல், அதிகாரிகளைத் தேர்வு செய்தல் அல்லது நீக்குதல், விசாரணை நடத்துதல் போன்ற செயல்பாடுகளில் ஈடுபடலாம்.

நேரடி மக்களாட்சி, சார்பாண்மை மக்களாட்சியினின்றும் வேறுபட்டது. சார்பாண்மை மக்களாட்சியில் இறைமை, மக்களால் தேர்தல் மூலம் சார்பாளர்களாகத் தெரிவு செய்யப்படும் ஒரு குழுவினரைக் கொண்ட அவையிடம் இருக்கும்.

சார்பாண்மை மக்களாட்சி முறையைப் பின்பற்றும் நாடுகளிற் சில ஓரளவு நேரடி மக்களாட்சியை வழங்கக்கூடிய மூன்றுவகை அரசியல் செயல்பாடுகளை நடைமுறைப்படுத்துகின்றன. இவை மக்கள் முன்முயற்சிக்கு இடமளித்தல், மக்கள் கருத்தறியும் வாக்கெடுப்பு, திருப்பியழைக்கும் நடைமுறை என்பனவாகும். இம்மூன்று செயல்பாடுகளிலும் குறித்த சில விடயங்களில் மக்களின் நேரடியான பங்களிப்பு நிகழ்கின்றது. மக்கள் முன்முயற்சி என்பதில் பொதுமக்களில் ஒரு குறித்த எண்ணிக்கையானோர் கையொப்பம் இட்டு விண்ணப்பங்களை அனுப்புவதன் மூலம் அது தொடர்பான சில நடவடிக்கைகளை அரசு எடுப்பதற்கு வழி செய்யப்படுகின்றது. மக்கள் கருத்தறியும் வாக்கெடுப்பு என்பது அரசின் குறித்த நடவடிக்கை ஒன்றின் மீது மக்களின் கருத்தைக் கோரும் வழியாகும். பொதுவாக அவ்விடயத்தில் "ஆம்" அல்லது "இல்லை" என்ற வகையிலான இரண்டு விருப்பத்தேர்வுகளில் ஒன்றை மக்கள் தெரிவு செய்வர். இது மக்கள் அரசின் குறித்த ஒரு நடவடிக்கையை ஆதரிக்க அல்லது எதிர்க்க மக்களுக்கு வாய்ப்பு அளிக்கிறது. திருப்பியழைத்தல் என்பது, தேர்தல் மூலம் தெரிவு செய்யப்பட்ட ஒருவரது பதவிக்காலம் முடியுமுன்பே அவரைப் பதவியிலிருந்து திருப்பி அழைப்பதற்கு மக்களுக்கு அளிக்கப்படும் ஒரு வாய்ப்பு ஆகும்.

வரலாறு
------

வரலாற்றில் பதிவு செய்யப்பட்டுள்ள முதல் மக்களாட்சி கிமு 5 ஆம் நூற்றாண்டுக் காலப்பகுதியில் நடைமுறையில் இருந்த ஏதேனிய மக்களாட்சி ஆகும். இது ஒரு நேரடி மக்களாட்சி. எனினும், அப்போது, பெண்களும், அடிமைகளும் வாக்களிக்க அனுமதிக்கப்படாததால் இது ஒரு உண்மையான மக்களாட்சி அல்ல என்று கருதுவோரும் உளர். ஏதேனிய மக்களாட்சியில் மூன்று கூறுகள் இருந்தன. ஒன்று, எல்லா ஆண் குடிமக்களையும் கொண்ட ஒரு அவை. இரண்டாவது இந்த அவையில் இருந்து குலுக்கிப் போடுவதன் மூலம் தெரிவு செய்யப்படும் 500 பேர்களைக் கொண்ட *பூல்* எனப்படும் ஒரு குழு. மூன்றாவது, குலுக்கல் மூலம் தெரியப்படும் ஏராளமான நடுவர்களை உள்ளடக்கிய நீதிமன்றம். இந் நீதி மன்றத்தில் நீதிபதிகள் இருப்பதில்லை. 30,000 குடிமக்களில் பல ஆயிரக்கணக்கானோர் ஒவ்வோராண்டும் அரசியலில் தீவிரமாக ஈடுபட்டிருந்தனர். பலர் பல ஆண்டுகள் இவ்வாறு இயங்கினர். ஏதேனிய மக்களாட்சி, மக்கள் நேரடியாக முடிவுகளை மேற்கொண்டதால் மட்டும் நேரடியான மக்களாட்சியாக அமையவில்லை. இங்கே அரசின் மூன்று பிரிவுகளினூடாக மக்கள் முழு அரசியல் நடவடிக்கைகளையுமே நேரடியாகக் கட்டுப்படுத்தினர் என்பதும் முக்கியமானது ஆகும்.

வெளி இணைப்புகள்
---------------

* Who loses in direct democracy?
[*தொடர்பிழந்த இணைப்பு*]
* Does Direct Democracy Hurt Immigrant Minorities? Evidence from Naturalization Decisions in Switzerland
கணிதத்தில் **நேரியல் சார்பு** (*linear function*) என்பது வெவ்வெறான ஆனால் ஒன்றுக்கொன்று தொடர்புள்ள இரு கருத்துக்களாகும்:

* நுண்கணிதம் மற்றும் அதன் தொடர்புடைய பகுதிகளில் நேரியல் சார்பு என்பது ஒரு படி ஒன்று அல்லது பூச்சியமுடைய ஒரு பல்லுறுப்புக்கோவைச் சார்பு அல்லது பூச்சியப் பல்லுறுப்புக்கோவை.
* நேரியல் இயற்கணிதம் மற்றும் சார்பலன் பகுப்பாய்வியலில் நேரியல் சார்பு என்பது ஒரு நேரியல் கோப்பு.

பல்லுறுப்புக்கோவைச் சார்பாக
---------------------------

நுண்கணிதம், பகுமுறை வடிவவியல் மற்றும் தொடர்புடைய பகுதிகளில், நேரியல் சார்பு என்பது, படி ஒன்று அல்லது பூச்சியமாக உள்ள பல்லுறுப்புக்கோவைச் சார்பாக இருக்கும் (பூச்சியப் பல்லுறுப்புக்கோவை உட்பட).

ஒரு மாறியில் அமைந்த நேரியல் சார்பின் வடிவம்:

{\displaystyle f(x)=ax+b,}
இதில் *a*, *b* இரண்டும் பெரும்பாலும் மெய்யெண்களாகவுள்ள மாறிலிகள். இச் சார்பின் வரைபடம் குத்துக்கோடாக இல்லாத கோடாக இருக்கும்.

*k* -சாரா மாறிகளில் அமைந்த நேரியல் சார்பின் பொதுவடிவம்:

{\displaystyle f(x\_{1},...x\_{k})=b+a\_{1}x\_{+}...+a\_{k}x\_{k}\,},
மேலும் இதன் வரைபடம் (*k* – 1) பரிணாம மீத்தளமாக அமையும்.

பூச்சியப் பல்லுறுப்புக்கோவை அல்லது படி பூச்சியமுள்ள பல்லுறுப்புக்கோவையாக இருப்பதால் ஒரு மாறிலிச் சார்பும் நேரியல் சார்பாகும்.

ஒரு மாறிலியில் அமைந்த மாறிலிச் சார்பின் வரைபடம் ஒரு கிடைக்கோடாகும்.

நேரியல் கோப்பாக
---------------

நேரியல் இயற்கணிதத்தில் நேரியல் சார்பு என்பது, இரு திசையன் வெளிகளுக்கிடையே திசையன் கூட்டல் மற்றும் திசையிலிப் பெருக்கல் ஆகிய இரு செயலிகளையும் பாதுகாக்கும் ஒரு நேரியல் கோப்பு *f* ஆக இருக்கும்:

{\displaystyle f(\mathbf {x} +\mathbf {y} )=f(\mathbf {x} )+f(\mathbf {y} )}
{\displaystyle f(a\mathbf {x} )=af(\mathbf {x} ).}
இங்கு, 

*a* என்பது திசையிலி களம் *K* ஐச் சேர்ந்த ஒரு மாறிலி. எடுத்துக்காட்டாக ஒரு மெய்யெண்ணாக இருக்கலாம்.
**x**, **y** ஒரு திசையன் வெளியின் இரு உறுப்புகள். இத் திசையன் வெளி *K* ஆகவும் இருக்கலாம்.
சில கணித நூலாசிரியர்கள் திசையிலி களத்தில் மதிப்புகளை எடுக்கக்கூடிய நேரியல் கோப்புகளை மட்டுமே நேரியல் சார்பு எனக் கொள்வதுண்டு; இவை நேரியல் சார்பலன்கள் (linear functionals)அல்லது நேரியல் வடிவங்கள் (linear forms) எனவும் அழைக்கப்படுவதுண்டு.

குறிப்புகள்
-----------

1. ↑  "The term *linear function*, which is not used here, means a linear form in some textbooks and an affine function in others." Vaserstein 2006, p. 50-1
2. ↑  Stewart 2012, p. 23
3. ↑  Shores 2007, p. 71
4. ↑  Gelfand 1961

மேற்கோள்கள்
-----------

* Izrail Moiseevich Gelfand (1961), *Lectures on Linear Algebra*, Interscience Publishers, Inc. New York. Reprinted by Dover, 1989. ISBN 0-486-66082-6
* Thomas S. Shores (2007), *Applied Linear Algebra and Matrix Analysis*, Undergraduate Texts in Mathematics, Springer. ISBN 0-387-33195-6
* James Stewart (2012), *Calculus: Early Transcendentals*, edition 7E, Brooks/Cole. ISBN 978-0-538-49790-9
* Leonid N. Vaserstein (2006), "Linear Programming", in Leslie Hogben, ed. *Handbook of Linear Algebra*, Discrete Mathematics and Its Applications, Chapman and Hall/CRC, chap. 50. ISBN 1-584-88510-6
**நேரம்**, நகைச்சுவை மற்றும் பரபரப்பு பாணியில் அல்போன்சு புதரன் இயக்கி, 2013 இல் வெளிவந்த தென்னிந்தியத் திரைப்படம் ஆகும். இது ஒரே நேரத்தில் தமிழிலும், மலையாளத்திலும் படமாக்கப்பட்டது. இதில் நிவின் பவுலி, நஸ்ரியா நசீம், சிம்கா, நாசர், தம்பி ராமையா ஆகியோர் நடித்துள்ளனர்.

இந்தப் படமே நிவின் பாலிக்கு முதல் தமிழ்த் திரைப்படம் ஆகும்.

கதைச் சுருக்கம்
---------------

வேலையில்லாத மென்பொருளாளர் தங்கையின் திருமணத்திற்காக வட்டி ராஜாவிடம் வாங்கிய கடன் தவணைக்கு கடைசி நாள், அந்நேரம் பார்த்து காதலி வீட்டில் பிரச்சனை, அவள் தனது வீட்டை விட்டு ஓடி வந்துவிடுகிறாள். சரி பிரச்சனையை பார்ப்போம் என்றால், காதலியின் கழுத்து செயின் திருடு போய்விடுகிறது. இப்படி கவனக்குறைவாக இருப்பியா? என்று கேட்டுக் கொண்டிருக்கும் போதே நண்பனிடமிருந்து வட்டி ராஜாவுக்கு கொடுக்கப் போன பணம் திருடு போக, பெண்ணின் அப்பா காவல்துறையில் புகார் செய்திருக்க, முடிவாக என்ன ஆனது என்பதை இயக்குனர் திருப்பங்களுடன் சொல்லியிருக்கிறார்.

நடிப்பு
-------

* மாத்திவ் மற்றும் வெற்றியாக நிவின் பாலி
* ஜீனா மற்றும் வேணியாக நஸ்ரியா நசீம்
* வட்டி ராஜாவாக பாபி சிம்ஹா

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-05-02 அன்று மூலம் பரணிடப்பட்டது. 2013-05-07 அன்று பார்க்கப்பட்டது.
2. ↑
எப்ராயிம், மனாசே யாக்கோபுவிடம் ஆசி பெறுதல்.
**மனாசே** (*Manasseh*; எபிரேயம்: מְנַשֶּׁה, தற்கால *Menaše* திபேரியம் *Mənaššé* [Samaritan] *Manaṯ*) என்பவர் தொடக்க நூல் குறிப்பிடுவதன்படி, யோசேப்பினதும் ஆசினத்துவினதும் முதலாவது மகனாவார். ஆசினத்து என்பவர் எகிப்தியப் பெண்ணும், ஓன் நகர அர்ச்சகர் போற்றிபெராவின் மகளுமாவார். இவரை பார்வோன் மன்னனால் யோசேப்புக்கு திருமணம் செய்ய கொடுக்கப்பட்டார்.) கானானிலிருந்து இசுரயேலர் எகிப்துக்கு வரமுன்னர் மனாசே பிறந்தார் (Genesis 48:5).

உசாத்துணை
---------

விக்கிமீடியா பொதுவகத்தில்,  
 ***Manasseh***   
என்பதின் ஊடகங்கள் உள்ளன. 


1. ↑  Genesis 41:50-52
2. ↑  Genesis 41:50-52

* This article incorporates text from a publication now in the பொது உரிமைப் பரப்பு: Easton, Matthew George (1897). "article name needed". *Easton's Bible Dictionary* (New and revised).  T. Nelson and Sons.

| * பா
* உ
* தொ
பிறப்பு ஒழுங்கில் யாக்கோபுவின் பிள்ளைகள் (மனைவி வாரியாக) |
| --- |
| லேயா | 
* ரூபன் (1)
* சிமியோன் (2)
* லேவி (3)
* யூதா (4)
* இசக்கார் (9)
* செபுலோன் (10)
* தீனா (11)

 |
| ராகேல் | 
* யோசேப்பு (12)
* பெஞ்சமின் (13)

 |
| பில்கா (ராகேலின் பணிப்பெண்) | 
* தாண் (5)
* நப்தலி (6)

 |
| சில்பா (லேயாவின் பணிப்பெண்) | 
* காத்து (7)
* ஆசேர் (8)

 |
**சேவை சார் கட்டமைப்பு** **(Service Oriented Architecture - SOA)** என்பது சேவைகளுக்கு இடையேயான தொடர்புகளை ஏற்படுத்த உதவும் அடித்தள அமைப்பு. இங்கு சேவை (Service) என்பதை ஒரு கணிப்பொருள் (computing entity) வழியாக செய்யப்படும் ஓர் அலகு வேலை (unit of work) என வரையறுக்கலாம். சேவை சார் கட்டமைப்பு (SOA), எப்படி இரு கணிப்பொருள்கள் தங்களுக்குள்ளே இடைபரிமாற்றம் (interact) செய்து ஒரு கணிப்பொருள் மற்றதன் ஓர் அலகு வேலையைச் செய்கின்றன என்பதை வரையறுக்கின்றது. சேவை இடைபரிமாற்றங்கள் ஓர் விளக்க மொழியால் (descriptive language) குறிக்கப்படுகின்றன. ஒவ்வொரு இடைபரிமாற்றமும் தளர்வு இணைப்புக் கொண்டதும் (loosely coupled), தன்னிறைவானதும் (self-contained) ஆகும்.

  

அண்மையில் அதிகமாகச் செய்யப்படும் சேவை சார் கட்டமைப்பின் (SOA) நிறைவேற்றல்கள் எளிமைப் பொருள் அணுக்க நெறிமுறை (SOAP - Simple Object Access Protocol) -யை அடிப்படையாகக் கொண்ட இணைய சேவைகள்தான் (Web Services). இணைய சேவைகள் அல்லாத சேவை சார் கட்டமைப்பு (SOA) செயற்படுத்தல்களும் உள்ளன. இது (SOA) நெறிமுறை சாராதது என்பதால் ஒரு சேவையுடன் வெவ்வேறு நுகர்வோரும் (consumers) வெவ்வேறு வழிகளில் தொடர்புகொள்ள இயலும்.

மேற்கோள்கள்
-----------

1. ↑  Erl, Thomas (2005). *Service-oriented Architecture: Concepts, Technology, and Design*. Upper Saddle River: Prentice Hall PTR. ISBN 0-13-185858-0. .
2. ↑  Newcomer, Eric; Lomow, Greg (2005). *Understanding SOA with Web Services*. Addison Wesley. ISBN 0-321-18086-0. .

வெளி இணைப்புகள்
---------------

* சேவை சார் கட்டமைப்பு - SOA பற்றிய திறந்த குழுமத்தின் வரையறை
* SOA உபயோகிப்பவர்களுக்கான கையேடு
**பிம் (BHIM)** என்பது இந்தியாவில் உள்ள சில்லறை விற்பனைக்கான டிஜிட்டல் முறையில் பண பரிவர்த்தனையைச் செய்ய பயன்படும் ஒரு கைபேசிப் பயன்பாடு ஆகும். இது Payment and Settlement Systems Act, 2007 ன் கீழ், *இந்திய ரிசர்வ் வங்கி* (RBI) மற்றும் *இந்திய வங்கிகள் சங்கத்தின்* (IBA) கூட்டு முயற்சியாகும். இது இந்தியாவில் ஒரு வலுவான டிஜிட்டல் முறையில் பண பரிவர்த்தனையை உருவாகும் முயற்சி ஆகும்.

பண பரிவர்த்தனையில் புதிய தொழில்நுட்பத்தை பயன்படுத்துவதன் மூலம் பண பரிவர்த்தனை துரிதமுறை மற்றும் சுலபமாக நடைபெற ஏதுவாகிறது.

ஊக்குவிப்பு வங்கிகள்
--------------------

*இந்தியாவின் தேசிய பண பரிவர்த்தனை நிறுவனம்* (National Payments Corporation of India-NPCI) இல் பத்து முக்கிய ஊக்குவிப்பு வங்கிகள் உள்ளன. பின்வரும் வங்கிகள் அதில் அடங்கும். பாரத ஸ்டேட் வங்கி, பஞ்சாப் நேஷனல் வங்கி, கனரா வங்கி, பரோடா வங்கி, யூனியன் பாங்க் ஆஃப் இந்தியா, பாங்க் ஆஃப் இந்தியா, ஐசிஐசிஐ வங்கி, எச்டிஎஃப்சி வங்கி, சிட்டிபாங்க் என். ஏ மற்றும் எச்எஸ்பிசி ஆகியவை.

மேற்கோள்கள்
-----------

1. ↑  Online.  *(பார்த்த நாள் 4/1/2018)*.
2. ↑  Online.  *(பார்த்த நாள் 4/1/2018)*.
**சாரங்க் சென்னை,** இந்திய தொழில்நுட்பக் கழகம் சென்னையில் ஆண்டுதோறும் சனவரி மாதக்கடைசி வாரத்தில் மாணவர்களால் நடத்தப்பெறும் கலைவிழாவாகும். கல்லூரிகளிடையே புகழ்பெற்று வரும் இவ்விழாவிற்கு கடந்த ஆண்டு நாட்டின் பல்வேறு கல்லூரிகளிலிருந்து 20,000க்கும் கூடுதலான மாணவர்கள் பங்கெடுக்கின்றனர். இதன் அலுவல்முறை இணையதளம் பரணிடப்பட்டது 2021-05-13 at the வந்தவழி இயந்திரம் 2010 ஆண்டிற்கான நிகழ்ச்சிகளை பட்டியலிடுகிறது.

இது முன்னர் *மார்டி கிரா* ('Mardi Gras') என்ற செர்மானிய பெயரில் அழைக்கப்பட்டது.உலக அளவில் அறியப்பட்டபின்,பிற நாட்டு கலைநிகழ்ச்சிகளுடன் குழப்பம் வராதிருக்க இந்தப் பெயர் சூட்டப்பட்டது.இவ்விழாவின்போது பல போட்டிகள்,பயிலரங்குகள்,கண்காட்சிகள்,கலைநிகழ்ச்சிகள் மற்றும் விளையாட்டுகள் நடத்தப்படுகின்றன.இ.தொ.க சென்னையின் பசுமையான சூழலில் நடைபெறும் இந்நிகழ்ச்சிகளைக் காணவும் பங்கேற்கவும் பெரும் உற்சாகம் காணப்படுகிறது.

கலைநிகழ்ச்சிகள்
---------------

ஐந்து நாட்கள் நடைபெறும் இவ்விழாவின்போது ஏற்பாடு செய்யப்படும் தொழில்முறை கலைநிகழ்ச்சிகளும் பொதுமக்களிடையே பெரும் வரவேற்பைப் பெற்றுள்ளன.செவ்விசை இரவு, மெல்லிசை மற்றும் திரையிசை இரவுகள்,மேற்கத்திய ராக் இசை இரவு என பல்வேறு வகையிலான இசைநிகழ்ச்சிகளும் நடன நிகழ்ச்சிகளும் போட்டியாளர்களுக்கு மாற்றாகவும் அமைகிறது.முந்தைய ஆண்டுகளில் உரியா ஹெப்,பரிக்கிரமா,லக்கி அலி, கே கே,கார்த்திக்,ஸ்ட்ரிங்க்ஸ்,க்ளோபல் ரிதம்ஸ்,மிண்டா,உஸ்தாத் பிஸ்மில்லா கான்,உஸ்தாத் சாகீர் உசைன் போன்றவர்கள் பங்கு பெற்றுள்ளனர்.

மேற்கோள்கள்
-----------

1. ↑  சாரங்க் 2009
**வெல்னர் மேசை** (*Welner table*) நோயாளிகள் மற்றும் உடல் குறைபாடுள்ள மருத்துவர்கள் ஆகிய இருவருக்கும் அணுகலை எளிதாக்குவதற்காக வடிவமைக்கப்பட்ட மருத்துவ பரிசோதனை மேசையாகும். 

மாற்றுத்திறனாளிகள் மற்றும் சிறப்புத் தேவைகளைக் கொண்டவர்கள் ஆகியோருக்கு உணர்திறன், இரக்கம் மற்றும் முழுமையான மருத்துவ நோயறிதல் பரிசோதனைகள் மூலம் சிகிச்சையளிக்க இம்மேசை உதவுகிறது.

அமெரிக்க மகப்பேறியல்-மகளிர் மருத்துவ நிபுணர் மற்றும் ஊனமுற்றோர் உரிமை ஆர்வலரான சாந்தரா வெல்னர் இம்மேசையை வடிவமைத்தார்.

ஊனமுற்ற பெண் நோயாளிகளுடனான வெல்னரின் பணி வெல்னர் மேசை கண்டுபிடிப்புக்கு வழிவகுத்தது, உலகளாவிய ரீதியில் அணுகக்கூடிய மருத்துவப் பரிசோதனை மேசை நிலை மற்றும் உயரத்தில் வழக்கமாக உள்ள மாற்றங்களை விட பரந்த அளவிலான சரிசெய்தல் வசதி, சக்கர நாற்காலியிலிருந்து எளிதாக இடம் மாற்றிக்கொள்ளும் வகையில் தரையில் இருந்து 20 அங்குலங்கள் (510 மிமீ) உயரத்திற்குக் கூட குறைத்துக் கொள்ளும் ஏற்பாடுகள் போன்ற வசதிகள் இம்மேசையில் உண்டு.  பரிசோதனைக்காக பரந்த அளவிலான வெவ்வேறு நிலைகளை அனுமதிப்பதன் மூலம் ஊனமுற்ற மருத்துவர்களின் தேவைகளையும் இம்மேசை வழங்குகிறது.

மேற்கோள்கள்
-----------

1. 1 2  Waldman, Hilary (1998-03-03). "New Equipment, New Outlook". *Hartford Courant*. .
2. ↑  Srikameswaran, Anita (2001-10-23). "Obituary: Dr. Sandra Welner / Obstetrician-gynecologist, champion for disabled women". *Post-Gazette*. .

மேலும் வாசிக்க
--------------

* Welner, Sandra L. (1999). "Conducting a Physical Examination on a Woman with a Disability". *Sexuality and Disability* **17** (3): 199–203. doi:10.1023/A:1022120704060. .
* Welner, Sandra L.; Hammond, Cassing (2009). "Gynecologic and Obstetric Issues Confronting Women with Disabilities". *The Global Library of Women's Medicine*. doi:10.3843/GLOWM.10076.

புற இணைப்புகள்
--------------

* Welner Enabled - manufacturer of Welner tables
**பிம்ப்ரி** என்னும் புறநகர்ப் பகுதி மகாராஷ்டிராவின் புனே நகரத்திற்கு அருகில் உள்ளது. இது புனே நகரில் வடமேற்குப் பகுதியில் அமைந்துள்ளது. புனே மாவட்டத்தின் ஹவேலி தாலுகாவில் உள்ள இந்த புறநகர்ப் பகுதி, **பிம்பிரி**, சிஞ்ச்வடு என்ற இரட்டை நகரங்களைக் கொண்டது. இந்த நகரங்களை பிம்பிரி-சிஞ்ச்வடு மாநகராட்சியினர் ஆளுகின்றனர். பழைய புனே-மும்பை நெடுஞ்சாலை வழியாக, பிம்பிரியில் இருந்து புனே நகருக்கு செல்லலாம்.

பண்பாடு
-------

குருநானக் ஜெயந்தி, தசரா, பகரானா சாகிப், தீபாவளி, விநாயகர் சதுர்த்தி உள்ளிட்ட விழாக்களைக் கொண்டாடுகின்றனர்.

தொழிற்சாலைகள்
-------------

இங்கு டாட்டா மோட்டார்ஸ், மெர்சிடிஸ் பென்ஸ், பஜாஜ் ஆட்டோ உள்ளிட்ட நிறுவனங்களின் தொழிற்சாலைகள் உள்ளன.

போக்குவரத்து
------------

முதன்மைக் கட்டுரை: பிம்பிரி ரயில் நிலையம்
பிம்பிரியில் போக்குவரத்து வசதிகள் உள்ளன. இந்த நகரத்திற்கு அருகிலேயே புனே விமான நிலையம் அமைந்துள்ளது. இங்கு உள்ள பிம்பிரி ரயில் நிலையத்திற்கு புனே புறநகர் ரயில்கள் வந்து செல்கின்றன. பழைய புனே-மும்பை நெடுஞ்சாலை வழியாக பிற நகரங்களுக்கு செல்லலாம். இங்கே புனே மாநகரப் பேருந்துகளும் இயங்குகின்றன.

இதனையும் காண்க
--------------

* ஹவேலி தாலுகா
* பிம்பிரி-சிஞ்ச்வடு
* பிம்பிரி-சிஞ்ச்வடு மாநகராட்சி
* பிம்பிரி
* போசரி
* ஆகுர்தி
* பிம்பிளே குரவ்
* கசர்வடி

சான்றுகள்
---------

இணைப்புகள்
----------

* பிம்பிரி சிஞ்ச்வட் நகராட்சி பரணிடப்பட்டது 2012-04-01 at the வந்தவழி இயந்திரம்
* பிம்ப்ரி பற்றி பரணிடப்பட்டது 2013-06-14 at the வந்தவழி இயந்திரம்
**பிமல் குமார் ராய்** (*Bimal Kumar Roy*) இந்திய புள்ளியியல் நிறுவனத்தின் முன்னாள் இயக்குநர் ஆவார். கொல்கத்தாவிலுள்ள இந்திய புள்ளியியல் நிறுவனத்தின் பயன்பாட்டு புள்ளியியல் அலகின் மறைகுறியீட்டு தகவல் குழுமத்திலிருந்து வந்த ஒரு மறைகுறியீட்டாளர் பிமல் குமார் ராய் ஆவார். ரொனால்ட் சி. முல்லின் மற்றும் பால் யாக்கோப்பு செல்லன்பெர்க் ஆகியோரின் கூட்டு மேற்பார்வையின் கீழ், 1982 ஆம் ஆண்டில் ஒருங்கிணைப்பு மற்றும் தேர்வுமுறை என்ற தலைப்பில் வாட்டர்லூ பல்கலைக்கழகத்தில் ஆய்வு மேற்கொண்டு இவர் தன்னுடைய முனைவர் பட்டத்தைப் பெற்றார் .

2015 ஆம் ஆண்டு சூன் மாதம் பேராசிரியர் ராய் இவருடைய நியமனம் முடிவதற்கு ஒரு மாதத்திற்கு முன்பே இந்திய புள்ளியியல் நிறுவனத்தின் இயக்குனர் பதவியிலிருந்து பதவி நீக்கம் செய்யப்பட்டார். இந்த நடவடிக்கையை அனைத்துலக கல்வி சமூகம் கடுமையாக விமர்சித்தது .

தற்போது இவர் ஒருங்கிணைப்பு மற்றும் மறைகுறியீட்டாளர் மற்றும் பரிசோதனை வடிவமைப்புகளில் புள்ளியியல் பயன்பாடு ஆகியவற்றைப் பயன்படுத்துவது தொடர்பான பணிகளில் ஈடுபட்டு வருகிறார். 2015 ஆம் ஆண்டில் பேராசிரியர் ராய்க்கு இந்தியாவின் நான்காவது உயர்ந்த குடிமகன் விருதான பத்மசிறீ விருது வழங்கி சிறப்பிக்கப்பட்டது.

மேற்கோள்கள்
-----------

1. ↑  "ASU Faculty List". Indian Statistical Institute. 12 February 2012 அன்று பார்க்கப்பட்டது.
2. ↑  "Ph.D. Recipients". Combinatorics and Optimization Unit, University of Waterloo. 3 ஜனவரி 2012 அன்று மூலம் பரணிடப்பட்டது. 12 பிப்ரவரி 2012 அன்று பார்க்கப்பட்டது.
3. ↑  "Indian Statistical Institute chief Bimal Roy removed from his post". The Indian Express. 3 August 2016 அன்று பார்க்கப்பட்டது.
4. ↑  "Open Letter to the Hon'ble President of India". IACR. 3 August 2016 அன்று பார்க்கப்பட்டது.
5. ↑  "Research interests". Indian Statistical Institute. 27 செப்டெம்பர் 2013 அன்று மூலம் பரணிடப்பட்டது. 26 செப்டெம்பர் 2013 அன்று பார்க்கப்பட்டது.
**பிம்பளே குரவ்** (**Pimple Gurav**) (மராத்தி:पिंपळे गुरव) இந்தியாவின் மகாராட்டிரா மாநிலத்தின் புனே மாவட்டம், ஹவேலி தாலுகாவில் உள்ள பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். இது பழைய புனே-மும்பை சாலையில் அமைந்துள்ளது. இது புனே மாநகராட்சியின் சுற்றுப் பகுதியில் உள்ளது. முன்னர் பிம்பிளே குரவ் கிராமப்புறமாக இருந்தது. 1982-இல் பிம்பிரி-சிஞ்ச்வடு மாநகராட்சி நிறுவும் போது, அதன் வடமேற்கு பகுதியில் பிம்பிளே குரவ் பகுதி உள்ளது. பிம்பிளே குரவ் பகுதிக்கு வடக்கில் கசர்வடி தொடருந்து நிலையம் உள்ளது. மேலும் இப்பகுதியில் பவனா ஆறு பாய்கிறது.

அமைவிடம்
--------

பிம்பிளே குரவ் பகுதியின் வடக்கில் கசர்வடி, தெற்கில் சாங்கவி, மேற்கில் பிம்பளே சௌதாகர், தென்மேற்கில் பிம்பளே நிலாக் போன்ற நகரப்பகுதிகள் உள்ளது. பிம்பிளே குரவ்வுக்கு மேற்கில் பவனா ஆறு பாய்கிறது. இது பழைய புனே-மும்பை சாலையில் உள்ளது.

போக்குவரத்து
------------

இந்நகரத்தின் வடக்குப் பகுதியில், ஆறு வழித்தடங்கள் கொண்ட மும்பை-புனே விரைவு நெடுஞ்சாலை செல்கிறது. இதன் வடக்கில் உள்ள கசர்வடி பகுதியிலிருந்து நாசிக் வழியாக புனே-துலே நகரங்களை இணைக்கும் தேசிய நெடுஞ்சாலை 60 செல்கிறது.

இங்குள்ள பேருந்து நிலையத்திலிருந்து புனே தொடருந்து நிலையம், நிக்டி, தாபோடி, ஆகுர்டி, ஹிஞ்சவடி, போசரி, பிம்பிரி, சிஞ்ச்வடு, சிவாஜி நகர், ஆகுர்டி தொடருந்து நிலையம், காத்ரஜ், புனே மாநகராட்சி போன்ற பகுதிகளுக்கு அரசு நகரப் பேருந்துகள் இயக்கப்படுகிறது.

அருகமைந்த உள்ளூர் தொடருந்து நிலையம், சென்னை-மும்பை இருப்புப் பாதையில் அமைந்த கசர்வடியில் உள்ளது.

மேற்கோள்கள்
-----------

1. ↑  "PCMC BRTS route aims to ease traffic congestion". 2013-02-16 அன்று மூலம் பரணிடப்பட்டது. 2020-08-15 அன்று பார்க்கப்பட்டது.
**ஏட்டுப்பாங்கு முகமதுகான் பாபு** (*Aettupanku Mohammedkhan Babu*) இந்தியாவின் கேரள மாநிலத்தைச் சேர்ந்த உயர் நீதிமன்ற நீதிபதியாவார். 1957 ஆம் ஆண்டு அக்டோபர் மாதம் 26 ஆம் தேதியன்று இவர் பிறந்தார். இந்நீதிமன்றம் கேரள மாநிலம் மற்றும் இலட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம், கொச்சியில் அமைந்துள்ளது.

ஆரம்ப வாழ்க்கை மற்றும் கல்வி
----------------------------

பாபு 1957 ஆம் ஆண்டு கேரளாவின் கோட்டயத்தில் உள்ள காஞ்சிரப்பள்ளியில் பிறந்தார். கீழில்லம் புனித தாமசு உயர்நிலைப் பள்ளியில் பள்ளிப் படிப்பை முடித்தார். சங்கனாச்சேரியில் உள்ள புனித பெர்சிமன்சு கல்லூரியில் பட்டம் பெற்றார். உடுப்பி சட்டக் கல்லூரியில் சட்டப் பட்டம் பெற்றார்.

தொழில்
------

பாபு 1981 ஆம் ஆண்டு வழக்கறிஞராகப் பதிவு செய்தார். 1989 ஆம் ஆண்டு கேரள நீதித்துறையில் முன்சிப் பதவியில் சேர்ந்த இவர் 1992 ஆம் ஆண்டு துணை நீதிபதியாகவும், 2002 ஆம் ஆண்டு மாவட்ட நீதிபதியாகவும் பதவி உயர்வு பெற்றார். 2010 ஆம் ஆண்டு கொச்சியில் உள்ள கேரள நீதித்துறை அகாடமியின் கூடுதல் இயக்குனராகவும், 12.04.2012 அன்று இயக்குநராகவும் நியமிக்கப்பட்டார். 2016 ஆம் ஆண்டு அக்டோபர் 5 ஆம் தேதியன்று இவர் கேரள உயர்நீதி மன்றத்தின் கூடுதல் நீதிபதியாக நியமிக்கப்பட்டார். 2018 ஆம் ஆண்டு மார்ச்சு மாதம் 16 ஆம் தேதி முதல் நிரந்தர நீதிபதியானார். 2019 ஆம் ஆண்டு அக்டோபர் மாதம் 26 ஆம் நாள் பணியிலிருந்து ஓய்வுபெற்றார்.

மேற்கோள்கள்
-----------

1. 1 2 3  "Official Website of Kerala High Court". 2020-04-04 அன்று பார்க்கப்பட்டது – High Court of Kerala வழியாக.
2. ↑  "Appointment order" (PDF). 2018-03-12. 2020-04-04 அன்று பார்க்கப்பட்டது – Department of justice - Government of India வழியாக.
3. ↑  "Appointment of 5 Permanent Judges, Kerala High Court". 2018-03-20. 2020-04-04 அன்று பார்க்கப்பட்டது – SCC Online வழியாக.
4. ↑  "SC collegium recommends new judges for high courts". 2018-02-23. 2020-04-04 அன்று பார்க்கப்பட்டது – Tribune India வழியாக.
5. ↑  "Supreme Court Collegium Recommends New Judges For High Courts". 2018-02-24. 2020-04-04 அன்று பார்க்கப்பட்டது – NDTV வழியாக.
6. ↑  "Nine additional judges from Allahabad, Kerala HCs to be made permanent". 2018-03-13. 2020-04-04 அன்று பார்க்கப்பட்டது – Bar & Bench வழியாக.
7. ↑  "SC Collegium recommends new judges for HCs". 2018-02-23. 2020-04-04 அன்று பார்க்கப்பட்டது – Business Standard வழியாக.

புற இணைப்புகள்
--------------

* High Court of Kerala
குன்று ஒன்றில் காணப்படும் வெல்லாவெளிப் பிராமிச் சாசனம்
**வெல்லாவெளிப் பிராமிச் சாசனங்கள்** எனப்படுபவை மட்டக்களப்பு மாவட்டத்திலுள்ள வெல்லாவெளி பிரதேசத்திலுள்ள உள்ள தளவாய் எனும் பகுதியிலுள்ள குன்றில் காணப்படும் பிராமி எழுத்துக்கள் ஆகும். மட்டக்களப்பு நகரிலிருந்து களுவாஞ்சிக்குடி (ஏ-4 நெடுஞ்சாலை) ஊடாக இப்பிரதேசத்தை அடைய கிட்டத்தட்ட 50 கி.மீ. தூரம் பயணிக்க வேண்டும். குன்றுகளும் பாறைகளும் நிறைந்த இடத்தில் பிராமிச் சாசனங்கள் காணப்படுகின்றன. இவற்றில் காணப்படும் கிட்டத்தட்ட நான்கு சாசனங்களில் மூன்றில் உள்ள எழுத்துக்கள் சிதைவடைந்து காணப்பட ஒன்றில் தெளிவாகவுள்ளது.

இங்குள்ள குன்றுகள் மனித செயற்பாடுகளினால் செதுக்கப்பட்டு அல்லது வடிவமைக்கப்பட்டுக் காணப்படுகின்றன. இச்சாசனங்களின் காலம் 2200 வருடங்கள் (கி.மு. இரண்டாம் நூற்றாண்டு) பழமையானவை என்ற கருத்து நிலவுகின்றது. இவை பிராமி-பிராகிருத கலப்பு என்ற கருத்தும் நிலவுகின்றது.

சாசனத்தின் உள்ளடக்கம்
---------------------

பிராமிச் சாசனத்தில் இடம்பெற்றுள்ள செய்தி:

|  |  |  |
| --- | --- | --- |
| "| பருமக நாவிக ஷமதய லெணே | "|

இதனை "பருமக என்ற பட்டத்துக்குரிய கப்பற் தலைவன் ஷமதய என்பவன் கொடுத்த குகை" எனப் பொருள் கொள்ளலாம் என குறிப்பிடப்படுகின்றது. பெருமகன் என்னும் சொல்லே இக் கல்வெட்டில் 'பருமக' எனக் குறிப்பிடப்பட்டுள்ளது, பாய்மரக் கப்பலைச் சங்கநூல்கள் நாவாய் எனக் குறிப்பிடுகின்றன. நாவாய் வாணிகன் 'நாய்கன்' எனப்பட்டான்.

உசாத்துணை
---------

1. 1 2  battinews.com. "வரலாற்று முக்கியத்துவம் வாய்ந்த வெல்லாவெளிப் பிராமிச் சாசனங்கள் ! கட்டாயம் தெரிந்துகொள்ளவேண்டியவை - Battinews.com". *www.battinews.com*.
2. ↑  "மட்டக்களப்பு: தொல்லியல், தமிழ் பௌத்தம், தமிழ் மொழியின் தொன்மை – பேராசிரியர் சி.பத்மநாதன்". *thesamnet.co.uk*. 2018-04-18 அன்று மூலம் பரணிடப்பட்டது. 2013-06-14 அன்று பார்க்கப்பட்டது.
3. ↑  கண்ணகி 'மாநாய்கன் குலக்கொம்பர்' (சிலப்பதிகாரம், மங்கல வாழ்த்துப் பாடல்)
**மகிபை பாவிசைக்கோ** (15 திசம்பர் 1942 - 13 திசம்பர் 2016) ஒரு தமிழ்நாட்டு எழுத்தாளர், தனித்தமிழ் இயக்க முன்னோடி, மற்றும் இதழாளர் ஆவார்.

தொடக்க வாழ்க்கை
---------------

இன்றைய தமிழ்நாட்டின் சிவகங்கை மாவட்டம், ம‌கிபாலன்ப‌ட்டியில் 15 திசம்பர் 1942 அன்று ஒரு இசுலாமியக் குடும்பத்தில் பிறந்த இவரது இயற்பெயர் பீர் முகமது.

கல்வி
-----

பன்னிரண்டு வயதில் தமிழில் புலமை பெற்று பாட்டு இயற்றுமளவுக்குத் தமிழில் புலமை பெற்றார். தன‌து நண்பர்களின் யோசனையின்பேரில் தன்பெயரை தனித்தமிழில் தான் பிறந்த மகிபாலன்பட்டியின் பெயரையும் சேர்த்து மகிபை பாவிசைக்கோ என மாற்றிக் கொண்டார்.
மகிபாலன்பட்டியில் தொடக்கக் கல்வியை முடித்த இவர், திருப்பத்தூர் நாகப்பா மருதப்பா உயர்நிலைப் பள்ளியில் பள்ளிப்படிப்பை முடித்தார். சென்னை நக்கீரர் கழக திருவள்ளுவர் தமிழ்க் கல்லூரியில் புலவர் பட்டப்படிப்பில் தேர்ச்சி பெற்றார்.

இலக்கியப் பணிகள்
----------------

துவக்கத்தில் திராவிட இயக்கக் கருத்துகளால் ஈர்க்கப்பட்ட இவர், பின்னாளில் "தமிழ்த்தேசியத் தந்தை" பெருஞ்சித்திரனாரின் தனித்தமிழ் சிந்தனையில் ஈடுபாடு கொண்டார். அதிகாரத்துக்கு எதிரான புரட்சிகர கருத்துகளை எழுதிய இவர், பெருஞ்சித்திரனாரின் *தென்மொழி* ஏட்டின் முகவராகப் பணியாற்றினார். 

*முஸ்லிம் முரசு*, செம்பரிதி, ஒருமைத் தூதன், வஞ்சி மாலை உள்ளிட்ட பத்திரிகைகளில் பொறுப்பாசிரியராகவும் இருந்தார். 

சிறுகதை, திரைக்கதை, புதினம், நாடகம், கட்டுரை, திறனாய்வு எனப் பல்துறைகளிலும் தன் பங்களிப்பை வழங்கியுள்ளார்.

பொதுவாழ்வு
----------

கல்லூரி காலத்தில் இந்தித் திணிப்பு எதிர்ப்புப் போராட்டம் உள்ளிட்ட பல்வேறு போராட்டங்களில் பங்கேற்று சிறை சென்றுள்ளார். தனித்தமிழ் இயக்கச் செயல்பாடுகளினால் 1960களில் கருநாடக மாநிலத் தலைநகர் பெங்களூரில் குடியேறினார். அங்கு தமிழ் மொழி பாதுகாப்பு போராட்டங்களையும், தமிழர் நலப் போராட்டங்களையும் முன்னின்று நடத்தியுள்ளார். 

பெரியார், பெருஞ்சித்திரனார், பாரதிதாசன் உள்ளிட்ட தமிழக ஆளுமைகள் மட்டுமில்லாமல் பெருஞ்சித்திரனார் வழியே தமிழீழ விடுதலைப் புலிகள் அமைப்பின் மூத்த தலைவர்களான வேலுப்பிள்ளை பிரபாகரன், ஆன்டன் பாலசிங்கம், சு. ப. தமிழ்ச்செல்வன் உள்ளிட்டோருடன் நெருக்கமான நட்பைக் கொண்டிருந்தார். நடிகர் ராஜ்குமாரை சந்தனக் கடத்தல் வீரப்பன் கடத்தியபோது அவரை மீட்கப் பெரிதும் உதவினார். தன்மான தமிழர் பேரவை, தனித் தமிழ் சேனை உள்ளிட்ட‌ கர்நாடக தமிழ் அமைப்புகளின் நிறுவனத் தலைவராகவும் இயங்கினார்.

மறைவு
-----

நவம்பர் 2016-இல் உடல்நலக் குறைவு ஏற்பட்டதால் பெங்களூரில் உள்ள தனியார் மருத்துவமனையொன்றில் சேர்க்கப்பட்டார். எனினும் மருத்துவம் பலனளிக்காமல் 13 திசம்பர் அன்று மாலையில் தன் 84-ஆம் அகவையில் காலமானார். 

பொதுமக்கள் அஞ்சலி செலுத்துவதற்காக அவர் பிறந்தநாளான திசம்பர் 15 அன்று காலை முதல் பிற்பகல் 2.30 வரை லிங்கராசாபுரத்தில் வைக்கப்பட்ட அவர் உடல், அதன்பின் ஊர்வலமாகக் கொண்டுசெல்லப்பட்டு அலசூர் திருவள்ளுவர் சிலை அருகே இறுதி அஞ்சலிக்காக வைக்கப்பட்டது. அங்கிருந்து லட்சுமிபுரத்தில் உள்ள கல்லறைக்குக் கொண்டு செல்லப்பட்டுத் தமிழ் முறைப்படி அடக்கம் செய்யப்பட்டது.

மேற்கோள்கள்
-----------

1. ↑  "புலவர் மாகிபை பாவிசைக்கோ காலமானார்". *கட்டுரை*. சங்கதி. 16 திசம்பர் 2016. 1 சனவரி 2017 அன்று பார்க்கப்பட்டது.
2. ↑  "தனித்தமிழ் இயக்க முன்னோடி புலவர் மகிபை பாவிசைக்கோ காலமானார்﻿: பிறந்த நாளான இன்று பெங்களூருவில் உடல் அடக்கம்". *செய்தி*. தி இந்து. 15 திசம்பர் 2016. 1 சனவரி 2017 அன்று பார்க்கப்பட்டது.
**ஏ. ரகுநாதன்** (மே 5, 1935 - ஏப்ரல் 22, 2020) ஈழத்தின் மூத்த கலைஞர்களில் ஒருவர். மேடை நாடகம், திரைப்படம், வானொலி, குறுந்திரைப்படங்கள் என்று பல்வேறு தளங்களில் செயற்பட்டு வந்தவர். கலையரசு சொர்ணலிங்கம் அவர்களின் மாணவர். புலம்பெயர்ந்து பிரான்சில் வாழ்ந்து வந்தவர். பிரான்ஸ், நெதர்லாந்து, ஜேர்மனி, கனடா, இங்கிலாந்து, இந்தியா, அவுஸ்திரேலியா போன்ற பல நாடுகளில் படப்பிடிப்பு நடத்தி அங்கெல்லாம் வாழும் தமிழ்க் கலைஞர்கள் பங்குபற்றும் பிரமாண்டமான தொலைக்காட்சித் தொடர் ஒன்று தயாரிக்கும் முயற்சியில் ஈடுபட்டு வந்தார்.

வாழ்க்கைக் குறிப்பு
-------------------

ஏ. இரகுநாதன் மலேசியாவில் பிறந்தார். யாழ்ப்பாணம் நவாலியில் வாழ்ந்து வந்த இவர் மானிப்பாய் இந்துக் கல்லூரியில் கல்வி பயின்றார். 1947ம் ஆண்டு தனது முதலாவது நாடகத்தில் நடித்தார். கலையரசு சொர்ணலிங்கத்திடம் நாடகக்கலையை பயின்றார். *தேரோட்டி மகன்* என்ற நாடகம் இவருக்குப் பெரும் புகழ் ஈட்டிக்கொடுத்தது. கொழும்பில் இராணுவத் தலைமையகத்தில் எழுத்தராகப் பணியாற்றினார்.

1966 ஆம் ஆண்டில் வெளிவந்த கடமையின் எல்லை திரைப்படத்தில் அருள்நேசன் என்ற பாத்திரத்தில் தோன்றி முதன் முதலாக நடித்தார். 1968 இல் நிர்மலா என்ற திரைப்படத்தைத் தயாரித்து நடித்தார். தெய்வம் தந்த வீடு திரைப்படத்தில் நாதசுவர மேதை வேணுகோபாலனாக நடித்தார்.

நடித்த திரைப்படங்கள்
--------------------

* கடமையின் எல்லை
* நிர்மலா
* தெய்வம் தந்த வீடு
* நெஞ்சுக்கு நீதி

புகழ் பெற்ற மேடை நாடகங்கள்
--------------------------

* தேரோட்டி மகன்
* ரகுபதி ராகவ ராஜாராம்
* சாணக்கியன்
* வேதாளம் சொன்ன கதை

குறுந் திரைப்படங்கள்
--------------------

* பராவின் *பேரன் பேர்த்தி*

விருதுகள்
---------

* 2016-இல் பிரான்சில் நடைபெற்ற ஐபிசி தமிழா நிகழ்ச்சியில் இவருக்கு வாழ்நாள் சாதனையாளர் விருது வழங்கப்பட்டது.

மறைவு
-----

நீண்ட காலமாகச் சுகவீனமுற்றிருந்த இவர் கொரோனாவைரசுத் தொற்றுக்கு உள்ளாகி பிரான்சில் மருத்துவமனையில் காலமானார்.

மேற்கோள்கள்
-----------

1. 1 2 3 4  தம்பிஐயா தேவதாஸ் (2001). *இலங்கைத் திரையுலக முன்னோடிகள்*. சென்னை: காந்தளகம். பக். 211-216.
2. 1 2 3  ஈழத்தின் மூத்தகலைஞர் ரகுநாதன் மறைந்தார்!
[*தொடர்பிழந்த இணைப்பு*], ஐபிசி தமிழ், ஏப்ரல் 23, 2020

வெளி இணைப்புகள்
---------------

* "தெய்வம் தந்த கலைஞன்" ரகுநாதனுடன் நேர்காணல், கானா பிரபா
* பேரன் பேர்த்தி குறும்படம் பற்றி மூனா பரணிடப்பட்டது 2008-07-08 at the வந்தவழி இயந்திரம்
* பேரன் பேர்த்தி குறும்படம் பற்றி க.முகுந்தன்
* ஈழத்து நாடக கலைஞர். ஏ.ரகுநாதன்!
[*தொடர்பிழந்த இணைப்பு*], முல்லை அமுதன்
**பிரான்டு முள்ளெலி** (*Brandt's Hedgehog*, விலங்கியல் இருசொற்பெயர், *Paraechinus hypomelas*) என்றழைக்கப்படும் இந்த முள்ளெலி இனத்திற்கு, இரசிய நாட்டிலிருக்கும் இரசிய அறிவியல் கழக விலங்கியல் துறையின் இயக்குநராக இருந்த, பிரான்டு  என்பவரைப் போற்றும் வகையில் பெயரிடப்பட்டது.

வாழிடம்
-------

இந்த சிற்றினத்தின் தாயகம் மத்திய கிழக்கு நாடுகளும், நடு ஆசியாவும் ஆகும். இங்கு பாலைவனத்தில், இவை வாழ்கின்றன. வறண்ட சூழ்நிலையில் வாழ்கிறது. குறிப்பாக மலையிலும், பாலைவனத்திலும்
வாழ்கிறது. குழிப்பறித்து வங்கு அமைக்கும் திறமையிருப்பினும், இயற்கையிலேயே இருக்கும் புதைவிடங்களைத் தேர்ந்தெடுத்து, தன் வாழ்விடத்தினை அமைத்துக் கொள்கிறது.

குளிர்காலங்களில், தனது உடலின் வளர்சிதை மாற்றங்களைக் குறைத்துக் கொள்ளும் இயல்புடையதாக இருக்கிறது. இச்சமயங்களில், பெரும்பாலும் தூங்கும் பழக்கம் உடையதாக இருக்கிறது.

வளரியல்பு
---------

இதன் உருவம் மேற்கு ஐரோப்பிய முள்ளெலி போன்றே இருக்கும். ஆனால், அந்த முள்ளெலிகளின் காதுகளை விட, இதன் காதுகள் பெரிதாக இருக்கும். இக்காதுகள் நீள்காது முள்ளெலிகளை போன்று இருக்கும். இதன் உடல் எடை ஏறத்தாழ 500-900 கிராம் வரை இருக்கிறது. இதன் உடல் நீளம் 25 செ.மீ வரை உள்ளது.

உடலின் மேற்புறம் காணப்படும் முட்கள் எடை குறைவாக இருப்பதால், வேகமாக இயங்கும் ஆற்றல் உடையதாக இருக்கிறது. முட்கள் எடை குறைவாக இருந்தாலும், அதன் வலுத்தன்மை சிறப்பாக இருக்கிறது. கையால் வருடுவதை ஏற்கிறது. இருப்பினும், பல நேரங்களில் துள்ளி குதித்து, அதன் எதிர்ப்பைத் தெரிவிக்கிறது. பகல் நேரங்களில், ஓய்வு எடுக்கும் இயல்புடையதாக இருக்கிறது.. இரவு நேரங்களில், நன்கு இயங்கும் குணம் உடைய இரவாடி வகையினைச் சார்ந்தது.

ஊடகக் காட்சியகம்
----------------

* இராசசுத்தான் மாநிலத்தில் காணப்பட்ட முள்ளெலிஇராசசுத்தான் மாநிலத்தில் காணப்பட்ட முள்ளெலி
* இந்தியா.இந்தியா.
* உடலைமவுஉடலைமவு
* மாதிரி நிகழ்படம்

குறிப்புகள்
-----------

1. ↑   Erinaceinae - முள்ளெலிகள்
2. ↑  Johann Friedrich von **Brandt** - யோகன் ஃபிரட்டுரிச் வோன் **பிரான்டு**

மேற்கோள்கள்
-----------

1. ↑  பிரான்டு முள்ளெலி - Paraechinus hypomelas அட்டெரெர்(Hutterer, Rainer) (நவம்பர் 16, 2005). Don E. Wilson and DeeAnn M. Reeder. ed. *Mammal Species of the World* (3 ). Johns Hopkins பல்கலைக் கழகப் பதிப்பகம். பக். 217. பன்னாட்டுத் தரப்புத்தக எண்:978-0-8018-8221-0. .
2. ↑  Insectivore Specialist Group (1996). *Paraechinus hypomelas*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 2006-மே 12.அன்று அதன் தரவுதளத்தில், இவ்வினத்திதற்கு குறைந்த அழிவாய்ப்பு இருப்பதற்கானக் காரணம் சேர்க்கப்பட்டது.

இதர இணைய இணைப்புகள்
-------------------

* இவ்விலங்கினத்தின் வகைப்பாட்டியல் விவரம் - ZIP code zoo பல்மொழி இணையம்
[*தொடர்பிழந்த இணைப்பு*]
மேஜர் ஜெனரல் **லக்லான் மக்குவாரி** (*Lachlan Macquarie*, ஜனவரி 31, 1762 – ஜூலை 1, 1824), பிரித்தானிய இராணுவ வீரரும், காலனித்துவ நிர்வாகியும் ஆவார். இவர் 1810 முதல் 1921 வரை நியூ சவுத் வேல்ஸ் என்ற பிரித்தானிய முடியாட்சிக் காலனியின் ஆளுநராக இருந்தார். அந்நாட்டின் சமூக, பொருளாதார மற்றும் கட்டிடக்கலைக்கு இவர் பெரும் பங்காற்றியவர். ஆஸ்திரேலிய சமுதாயத்தில் நியூ சவுத் வேல்ஸ் மாநிலத்தில் குற்றவாளிகளின் குடியேற்றத்திட்டத்தை ஒரு முழுமையான விடுதலையடைந்த குடியேற்ற நாடாக ஆக்கியதில் இவரது பங்களிப்பு முக்கியமானதாக சரித்திரவியலாளர்கள் கருதுகிறார்கள்.

ஸ்கொட்லாந்தின் ஊல்வா தீவில் பிறந்த லக்லான் தனது 14வது அகவையில் அத்தீவை விட்டுப் புறப்பட்டார். எடின்பரோ ரோயல் உயர் பாடசாலையில் கல்வி கற்றார்.

1776 இல் கடற்படையில் இணைந்து வட அமெரிக்கா, இந்தியா, எகிப்து ஆகிய இடங்களில் பணியாற்றினார். பம்பாயில் ஜனவரி 1793 ஆம் ஆண்டில் விடுதலைக் கட்டுநர் ஆனார். 1789 இல் கப்டனாகவும், 1801 இல் மேஜராகவும், 1805 இல் லெப். கேணல் ஆகவும் பணி உயர்வு பெற்றார்.

ஏப்ரல் 1809 இல் நியூ சவுத் வேல்சின் ஆளுநராக நிமிக்கப்பட்டார்.

மேற்கோள்கள்
-----------

1. ↑  Keay, J. & Keay, J. (1994) *Collins Encyclopaedia of Scotland*. London. HarperCollins.
2. ↑  Freemasonry Australia, Available: www.freemasonrysaust.org.au/historyearly.html, அணுகப்பட்டது 2007, ஏப்ரல் 26

வெளி இணைப்புகள்
---------------

* The Macquarie Era - State Library of NSW பரணிடப்பட்டது 2006-12-14 at the வந்தவழி இயந்திரம்
* The Lachlan & Elizabeth Macquarie Archive - Macquarie University பரணிடப்பட்டது 2008-01-27 at the வந்தவழி இயந்திரம்
**லூயிசு பிரடெரிக் உர்ரி** (Lewis Fredrick Urry) (29 சனவரி 1927 – 19 அக்டோபர் 2004) ஒரு கனடிய வேதிப் பொறியாளர் மற்றும் கண்டுபிடிப்பாளர் ஆவார். எவரெடி மின்கல நிறுவனத்தில் பணிபுரியும் போது அல்கலைன் மின்கலம் மற்றும் லித்தியம் மின்கலன் இரண்டையும் கண்டுபிடித்தார்.

வாழ்க்கை
--------

உர்ரி 1927 ஆம் ஆண்டு சனவரி 29 ஆம் நாள் ஒன்டாரியோவின் போண்டிபூலில் பிறந்தார். இவர் 1950 ஆம் ஆண்டில் தொராண்டோ பல்கலைக்கழகத்தில் வேதிப்பொறியியலில் பட்டம் பெற்றார். முன்பு கனேடிய இராணுவத்தில் பணியாற்றினார். படித்து முடித்த சில மாதங்களில் எவரெடி மின்கல நிறுவனத்திற்கு வேலைக்குச் சென்றார். இவர் பெவர்லி ஆன் என்பவரை மணந்தார் (இறப்பு 1993) இத்தம்பதியினருக்கு 3 மகன்கள் மற்றும் 2 மகள்கள் இருந்தனர். இவர் 2004 ஆம் ஆண்டு அக்டோபர் 19 ஆம் நாள் இறந்தார். ஓஹியோவின் ஈடன் டவுன்ஷிப்பில் உள்ள பட்டர்நட் ரிட்ஜ் கல்லறையில் அடக்கம் செய்யப்பட்டார்.

தொழில்
------

1955 ஆம் ஆண்டில் துத்தநாக-கரிம மின்கலம் ஒன்றின் ஆயுளை நீட்டிப்பதற்கான வழியைக் கண்டறியும் பொருட்டு, ஓகியோவில் உள்ள பார்மாவில் உள்ள நிறுவனத்தின் ஆய்வகத்திற்கு உர்ரி அனுப்பப்பட்டார். இந்த மின்கலங்களின் குறைந்த ஆயுட்காலம் விற்பனையை கடுமையாக சேதப்படுத்தியது. பழைய மின்கலத்தை உருவாக்குவதை விட புதிய மின்கலத்தை உருவாக்குவது செலவு குறைந்ததாக இருக்கும் என்பதை உர்ரி உணர்ந்தார்.

1950கள் முழுவதும் பல பொறியியலாளர்கள் அல்கலைன் மின்கலங்களை பரிசோதித்தனர். ஆனால், உற்பத்திச் செலவின் மதிப்பை விட நீண்ட நேரம் இயங்கும் மின்கலத்தை யாராலும் உருவாக்க முடியவில்லை. உர்ரி, பல பொருட்களைச் சோதித்த பிறகு, மாங்கனீசு டை ஆக்சைடு மற்றும் காரச்சூழலில் திட துத்தநாகம் நல்ல மின்பகுபொருளாக நன்றாக வேலை செய்வதைக் கண்டுபிடித்தார். அவரது முக்கிய பிரச்சனை என்னவாக இருந்ததென்றால், மின்கலத்தால் போதுமான சக்தியை வழங்க முடியாத நிலை இருந்தது. நன்கு தூளாக்கப்பட்ட துத்தநாகத்தைப் பயன்படுத்தி உர்ரி இந்தப் பிரச்சனையைச் சமாளித்தார்.

1957 ஆம் ஆண்டு அக்டோபர் 9 ஆம் நாள், லூயிஸ் உர்ரி, கார்ல் கோர்டெஷ் மற்றும் பிஏ மார்சல் இந்த புரட்சிகர அல்கலைன் உலர் மின்கலத்திற்கு அமெரிக்க காப்புரிமை கோரி (2,960,558) தூளாக்கப்பட்ட துத்தநாகக் கூழ்ம நேர்மின்வாயோடு தாக்கல் செய்தனர். 1960 ஆம் ஆண்டு நவம்பர் 15 ஆம் நாளில் இதற்கான காப்புரிமம் யூனியன் கார்பைடு கழகத்திற்கு வழங்கப்பட்டது. 

இந்த யோசனையை தனது மேலாளர்களுக்கு விற்பதற்காக, உர்ரி ஒரு பொம்மை மோட்டார் மகிழுந்தில் தனது மின்கலத்தை வைத்து, பழைய மின்கலத்தைப் பயன்படுத்தும் மகிழுந்துகளுக்கு எதிராக உணவகத்தைச் சுற்றி ஓட்டிக்காட்டினார். இவருடைய புதிய கண்டுபிடிப்பு பழைய மின்கலங்களோடு ஒப்பிடும் போது பல மடங்கு ஆயுள் கொண்டதாக இருந்தது. எவரெடி நிறுவனம் 1959 ஆம் ஆண்டு உர்ரி வடிவமைப்பு செய்த மின்கலத்தின் உற்பத்தியைத் தொடங்கியது.

1980 ஆம் ஆண்டில் இதன் வணிகப்பெயர் எனர்ஜைசர் என மறுபெயரிடப்பட்டது. நவீன அல்கலைன் மின்கலன்கள், தொழில்நுட்ப மேம்பாடுகள் காரணமாக, அசல் முன்மாதிரியை விட 40 மடங்கு அதிகமாக நீடிக்கும்.

1999 ஆம் ஆண்டில், உர்ரி தனது முதல் முன்மாதிரி மின்கலத்தையும், வணிக ரீதியாக தயாரிக்கப்பட்ட முதல் உருளை மின்கலங்களையும் சிமித்சோனிய நிறுவனத்திற்கு வழங்கினார். இரண்டு கலங்களும் இப்போது எடிசனின் மின்விளக்கு இருக்கும் அதே அறையில் காட்சிப்படுத்தப்பட்டுள்ளன.

மேற்கோள்கள்
-----------

 

1. ↑  Christopher Reed The Guardian, 6 Dec 2004, "Lewis Urry"
2. ↑  US Patent 2960558 (in ஆங்கில மொழி)
3. ↑  "History of the Energizer Battery Company". 2010-10-08 அன்று மூலம் பரணிடப்பட்டது. 2022-01-29 அன்று பார்க்கப்பட்டது.
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
சிக்ஃபிரைட் கோடு போர்த்தொடர் |
| --- |
| கால்வாய்க் கடற்கரையை விடுவித்தல் (*ஃபூசிலேட்-அஸ்டோனியா- வெல்ஹிட்-அண்டர்கோ* -டன்கிர்க்) – மோயர்பிரக்கே – நான்சி – மார்க்கெட் கார்டன்  – மெட்ஸ் - ஊர்ட்கென் – ஓவர்லூன் – ஆஃகன் – ஷெல்ட் – குரூசிஃபிக்ஸ் ஹில் – கிளிப்பர் – குயின் |

**வெல்ஃகிட் நடவடிக்கை** அல்லது **வெல்ஹிட் நடவடிக்கை** (*Operation Wellhit*) என்பது இரண்டாம் உலகப் போரின் மேற்குப் போர்முனையில் நடந்தஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் லே ஆவர் துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.

கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. அவை முதலில் அணுகிய டியப் துறைமுகத்திலிருந்து எதிர்ப்பின்றி ஜெர்மானியப் படைகள் பின்வாங்கி விட்டன. இதனை அறிந்த ஹிட்லர் கால்வாய்க் கரையோரமாக இருந்த துறைமுகங்கள் அனைத்தையும் "கோட்டைகள்" என அறிவித்தார். அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டார். இதனால் கனடியப் படைகள் அடுத்து அணுகிய லே ஆவர் மற்றும் போலோன் துறைமுகங்களிலிருந்த ஜெர்மானியப் படைகள் பின்வாங்காமல எதிர்த்து சண்டையிட்டன. 

போலோன் நகரைக் கைப்பற்றும் தாக்குதலுக்கு வெல்ஹிட் நடவடிக்கை என்ற குறிப்பெயர் இடப்பட்டது. போலோன் நகரம் ஜெர்மானியர்களால் கடற்புறம் வெகுவாக பலப்படுத்தப்பட்டிருந்தது. ஆனால் நிலப்புறம் பலவீனமான அரண்நிலைகளையே கொண்டிருந்தது. சில நாட்கள் விமான குண்டுவீச்சுகள், பீரங்கித் தாக்குதல்களுக்குப் பின்னர் செப்டமபர் 17ம் தேதி கனடியப் படைகள் தங்கள் தாக்குதலைத் தொடங்கின. இத்தாக்குதலில் 8வது மற்றும் 9வது கனடிய தரைப்படை பிரிகேடுகள் பங்கேற்றன. அவற்றுடன் 79வது பிரிட்டானிய கவச டிவிசனின் சில படைப்பிரிவுகளும் பங்கேற்றன. ஐந்து நாட்கள் சண்டைக்குப் பின் செப்டம்பர் 22 மாலையில் பொலோன் நகரம் முழுவதும் நேச நாடுகள் வசமானது. அதிலிருந்த ஜெர்மானியப் படைகள் சரணடைந்தன. நகரம் கைப்பற்றப்பட்டாலும், இடிந்து கிடந்த துறைமுகத்தைச் செப்பனிட பல நாட்களாகின - அக்டோபர் 14 வரை பொலோனில் சரக்குக் கப்பல் போக்குவரத்து துவங்கவில்லை.
**பொருந்தில் இளங்கீரனார்** சங்ககாலப் புலவர். சங்கநூல் தொகுப்பில் இவரது பாடல்கள் மூன்று உள்ளன. அவை: அகநானூறு 19, 351, புறநானூறு 53 ஆகியவை.

பொருந்தில் என்பது ஊரின் பெயர். சேரன் மாந்தரஞ்சேரல் இரும்பொறையின் வெற்றிகளை இவர் பாராட்டிப் பாடியுள்ளார். தம் பாடலில் புலவர் கபிலர் இறந்துபோன செய்தியையும் குறிப்பிட்டுள்ளார்.

செய்தி
------

### மாந்தரஞ்சேரல் இரும்பொறை

#### விளங்கில் போர்

மாடத்தில் மணலைப் பரப்பி அதில் அமர்ந்துகொண்டு முத்துக்களைத் தெற்றி மகளிர் தெற்றி-விளையாட்டு ஆடி மகிழும் ஊர் விளங்கில். அதன் விழுமத்தை இந்தச் சேரன் போரிட்டு அழித்தான்.
#### வெறுத்த கேள்வி விளங்குபுகழ் கபிலன்

கபிலன் இன்று இருந்தால் நன்று (வெற்றியைப் பாடுவான்) என்று அந்தச் சேரன் ஏங்கினானாம்.   

கபிலன் பாடல் செறுத்த செய்யுளாம்.   

வெறுப்பன பேசினாலும் கபிலன் கேட்டு உள்வாங்கிக்கொள்ளும் இயல்பினராம்.  

இவர் புகழின் விளக்காம்.   

விளங்கில் வெற்றியை இப்போது நான் பாடுகிறேன் என்கிறார் இந்தப் புலவர் இளங்கீரனார்.
புறநானூறு 53

### நெஞ்சே!

நெஞ்சே! குடிஞை கடுங்குரல் எழுப்பும் வழியில் நான் பொருள் தேடச் செல்கிறேன். நீ என்னோடு வராமல் அவளை நினைத்துக்கொண்டிருக்கிறாயே! - தலைவன் இவ்வாறு கலங்குகிறான். - அகநானூறு 19
### பல்லி தொழுவாள்

தலைவன் நினைக்கிறான்.
நான் வேற்று நாட்டில் வாழ்கிறேன். கேளிரைப் பிரிந்திருக்கிறேன். போர்வினை முடிந்தது. இல்லம் திரும்பப்போகிறேன். அங்கே அவள் ஒவ்வொரு நாளும் சுவரில் கோடு போட்டு நாளை எண்ணிக்கொண்டிருப்பாள். அவளது கண்ணீர் அவளது பொலங்குழையில் விழுந்து தெறித்துக்கொண்டிருக்கும். முன்கையால் தலையைத் தாங்கிக்கொண்டு பஞ்சணையில் கிடப்பாள். அப்போது பல்லி படும் ஒலி கேட்கும். அதனை அவள் தன் வருத்தத்தைத் தீர்க்கும் மருந்தாக, என் வருகையைச் சொல்லும் புல்லாக எண்ணிப் பல்லியைத் தொழுவாள். அகநானூறு 351

வெளி இணைப்புகள்
---------------

1. ↑  பொருந்தில் இளங்கீரனார் பாடல் புறநானூறு 53
**உத்தர்பங்கா சம்பாத்து** *(Uttarbanga Sambad)* என்பது இந்தியாவின் மேற்கு வங்க மாநிலம் சிலிகுரியிலிருந்து வெளியிடப்படும் ஒரு வங்காள மொழி செய்தித்தாளாகும்.

உத்தரபங்கா சம்பாத் 1980 ஆம் ஆண்டு மே மாதம் 19 அன்று சிலிகுரியில் ஒரு சிறிய பத்திரிகையாகத் தொடங்கப்பட்டது. அடைந்த அதன் மிகப்பெரிய புகழ் காரணமாக 1981 ஆம் ஆண்டு முதல் வலை மறுதோன்றி அச்சகமாக நிறுவப்பட்டது. கணினிமயமாக்கப்பட்ட தட்டச்சு அமைத்தல் முறை வெளியீடு 1985 ஆம் ஆண்டில் அறிமுகப்படுத்தப்பட்டது. பின்னர், இங்கு உயர்வேக 4-வண்ண வலை மறுதோன்றி அச்சகம் அறிமுகப்படுத்தப்பட்டது.

உத்தர்பங்கா சம்பாத் செய்தித்தாள் இப்போது சிலிகுரி, கூச் பெகர், மால்டா நகரம், அலிப்பூர்துவார் ஆகிய நகரங்களிலிருந்து ஒரே நேரத்தில் அச்சிடப்படுகிறது. ஆசிரியர் சுகார் சந்திர தாலுக்தர் உத்தரபங்கா சம்பாத்தின் நிறுவனராவார். தற்போது இதை அவரது மகன் சபியாசாச்சி தாலுக்தர் நடத்தி வருகிறார்.

மேற்கோள்கள்
-----------

1. ↑  RNI | Reg. No. WBBEN/2007/24656 | Name: SAMBAD AAJKER UTTARBANGA | Publication City: COOCH BEHAR | Link:

புற இணைப்புகள்
--------------

* *Uttarbanga Sambad* Official Website
**லூயிசு ஜெர்மைன் டேவிட் டி புனசு டி கலர்ஸா** ( பிரெஞ்சு உச்சரிப்பு: ​[lwi ʒɛʁmɛ̃ david də fynɛs də ɡalaʁza]  ;  31 ஜூலை 1914 – 27 ஜனவரி 1983) ஒரு பிரெஞ்சு நடிகர் மற்றும் நகைச்சுவையாளர் ஆவார். 1968 முதல் நடத்தப்பட்ட பல கருத்துக் கணிப்புகளின்படி அவர் பிரான்சின் விருப்பமான நடிகராக இருந்துள்ளார். 130 க்கும் மேற்பட்ட திரைப்படங்களிலும் 100 க்கும் மேற்பட்ட நாடகங்களிலும் நடித்தார். 

இத்தாலி, கிரீஸ், ஹங்கேரி, செக் குடியரசு, ஸ்லோவாக்கியா, பெல்ஜியம், செர்பியா, போலந்து, பல்கேரியா, ஜெர்மனி, ஸ்பெயின், துருக்கி, அல்பேனியா, ருமேனியா, குரோஷியா, சோவியத் ஒன்றியத்தின் முன்னாள் நாடுகள் போன்ற பல நாடுகளிளும் இவர் பரவலாக அறியப்பட்டார். ஆனால் தற்போது வரை ஆங்கிலம் பேசும் நாடுகளில் இவர் அறியப்படாமல் உள்ளார்.1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படம்* கோல்டன் குளோப் விருதுக்கு பரிந்துரைக்கப்பட்டது.

இளமைக் காலம்
------------

லூயிஸ் டி புனசு 31 ஜூலை 1914 இல் பிறந்தார். இவரது பெற்றோர்கள் செவீயா, ஸ்பெயின் வம்சாவளையினைச் சேர்ந்தவர்கள் ஆவர். இவர்களின் குடும்பங்கள் அவர்களது திருமணத்தை எதிர்த்ததால், அவர்கள் 1904 இல் பிரான்சுக்கு குடிபெயர்ந்தனர். அவரது தந்தை, கார்லோஸ் லூயிஸ் டி ஃபுனெஸ் டி கலர்ஸா, அவரது தாயார் கவுண்ட்ஸ் டி கலார்ஸாவினையும் பூர்வீகமாகக் கொண்டவர்கள் ஆவர். 

நண்பர்களும் நெருங்கிய உறவினர்களும் இவரை "ஃபுஃபு" என்று அழைத்தனர். டி புனெசு பிரஞ்சு, ஸ்பானிஷ் மற்றும் ஆங்கிலம் ஆகிய முன்று மொழிகளையும் பேசும் திறன் கொண்டவராக இருந்தார். தனது இளமை பருவத்தில் பியானோ வாசிப்பதனை மிகவும் விரும்பினார். அவர் பாரிஸில் லைசீ கான்டோர்செட்டில் கல்வி கற்றார். பின்னர் அவர் வெளியேறினார், தனது ளமைக் காலங்களில் இவர் பல பனிகளைச் செய்தார். அனைத்துப் பணிகளில் இருந்தும் சிறிது காலத்திலேயே நீக்கப்பட்டார். இவர் பாரிசின் பிகலேவில் உள்ள விடுதிகளில் பியானோ வாசிக்கும் பணியில் இருந்தார். அவர் சைமன் நடிப்பு பள்ளியில் ஒரு வருடம் கல்வி பயின்றார். அங்கு அவர் டேனியல் கெலின் எனபவருடன் நட்பினை ஏற்படுத்தினார். 1936 ஆம் ஆண்டில், அவர் ஜெர்மைன் லூயிஸ் எலோடி கரோயர் என்பவரை மணந்தார். இந்தத் தம்பதிக்கு டேனியல் எனும் ஒரு குழந்தை இருந்தது.1942 ஆம் ஆண்டின் பிற்பகுதியில் இந்தத் தம்பதி விவாகரத்து பெற்றது. தனது தோற்றம் கொண்ட ஒருவருக்கு வாய்ப்பு கிடைக்காது என நினைத்தார். ஆனால் இவரது மனைவி இவருக்கு ஊக்கம் தந்தார். இவரது மனைவி இவரது மிகவும் கடினமான தருணங்களில் இவரை ஆதரித்தார் மற்றும் இவரது வாழ்க்கையை திறமையாக நிர்வகிக்க உதவி புரிந்தார்.

விருது
------

130 க்கும் மேற்பட்ட திரைப்படங்களில் நடித்துள இவர், 1974 ஆம் ஆண்டில் வெளியான *தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படத்திற்காக* கோல்டன் குளோப் விருதுக்கு பரிந்துரை செய்யப்பட்டார்.

சான்றுகள்
---------

1. ↑  Team, Forvo. "Louis de Funès pronunciation: How to pronounce Louis de Funès in French". *forvo.com*.
2. ↑  "Louis de Funès". *IMDb*.